Diari Oficial de la Generalitat Valenciana


Sumari del DOGV 5236, del 07-04-2006 (2006/3584)

RESOLUCIÓ de 15 de febrer de 2006, del conseller d'Empresa, Universitat i Ciència, per la qual es concedixen les beques per a la formació de personal investigador de caràcter predoctoral.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3584


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 15 de febrer de 2006, del conseller d'Empresa, Universitat i Ciència, per la qual es concedixen les beques per a la formació de personal investigador de caràcter predoctoral. [2006/X3584]  
L'Orde de 13 de juliol de 2005, va convocar diferents tipus d'ajudes i de beques per al foment de la investigació científica i el desenvolupament tecnològic a la Comunitat Valenciana, entre les quals les beques per a la formació de personal investigador de caràcter predoctoral i establix en l'annex II les bases per a la present resolució (DOGV núm. 5.063, de 3.08.2005)  
D'acord amb la Resolució de 9 de gener de 2006, del conseller d'Empresa, Universitat i Ciència, té la competència per resoldre la concessió o la denegació de les beques i de les ajudes a les quals fa referència esta convocatòria.  
Per tot això, una vegada comprovades les sol·licituds presentades i vista la proposta de selecció que l'òrgan col·legiat efectua, segons la base 5 de l'annex I de l'orde de convocatòria i les seues bases, resolc:  
Primer  
Concedir les beques per a la formació de personal investigador de caràcter predoctoral a les persones beneficiàries que figuren en l'annex I de la present resolució. El període de gaudi és entre l'1 de març de 2006 i el 31 de desembre de 2006.  
Es concedix la dotació prevista en les bases a les entitats receptores dels becaris, per un import que figura en l'annex II de la present resolució.  
Segon.  
L'import de les beques i les dotacions addicionals, per una quantitat total de 630.700, 17 euros, a càrrec de l'aplicació pressupostària 87.71.77.739.94, línia de subvenció T4015, de la Conselleria d'Empresa, Universitat i Ciència.  
Tercer  
Els beneficiaris d'estes ajudes, han de complir els requisits i les condicions establides en l'Orde de 13 de juliol de 2005. En particular, han de notificar la seua incorporació a la Direcció General d'Investigació i Transferència Tecnològica en els 10 dies següents a la data de la incorporació al centre.  
Quart  
Segons el que preveu la convocatòria, l'orde de reserva per a atendre les possibles renúncies i les baixes, és el que figura en l'annex III de la present resolució.  
Quint  
Denegar les beques predoctorals per a la formació de personal investigador de caràcter predoctorals, a les persones que figuren en l'annex IV de la present resolució, per raó dels requisits exigits en l'orde.  
Sext  
La present resolució s'ha de notificar les persones interessades. A l'efecte de publicitat s'ha de publicar en el Diari Oficial de la Generalitat Valenciana i en la resta de mitjans que preveu l'Orde de 13 de juliol de 2005.  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar recurs, amb caràcter potestatiu, de reposició o plantejar directament recurs contenciós administratiu, en el terminis i davant els òrgans que s'indiquen a continuació:  
a) El recurs de reposició s'ha d'interposar davant l'òrgan que va dictar l'acte, en el termini d'un mes des de l'endemà de la publicació de la present resolució.  
b) El recurs contenciós administratiu s'ha d'interposar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació de la present resolució.  
València, 15 de febrer de 2006.. El conseller: Justo Nieto Nieto.